text: De Radikale: "Ja tak til reklamer"
  21 september 2010 kl. 09.44
  Danskernes postkasser skal ikke spammes med reklamer. Det har De Radikales forbrugerordfører nu en løsning på.
  Stadigt flere danskere vælger at sætte et ?Nej tak?-skilt på deres postkasse for at undgå at drukne i uønskede reklamer. 
  Radikale Venstres forbrugerordfører vil gøre det endnu nemmere for danskerne ved at erstatte ?Nej tak?-ordningen med en ?Ja tak?-ordning.
  - I dag sender virksomhederne tonsvis og atter tonsvis af reklamer ud til danskerne. Reklamer, som aldrig bliver læst og kun er til gene, siger forbrugerordfører for De Radikale, Bente Dahl.
  
  "Ja" i stedet for "nej"
  Hun fortæller, at en dansker årligt modtager 55 kg reklamer, og mange af dem ryger direkte i skraldespanden. 
  Hun synes det er et kolossalt spild af papir og et irritationsmoment for de mange danskere, som ikke vil spammes af reklamer. Derudover er miljøbelastningen enorm. 
  - Derfor skal vi have gjort noget ved problemet omgående, siger Bente Dahl.
  Hun vil nu erstatte den nuværende ?Nej tak?-ordning med en ?Ja tak?-ordning:
  - Vi vil vende reglerne på hovedet og erstatte ?Nej tak?-ordningen med en ?Ja tak?-ordning. For fremtiden skal man altså vælge det aktivt til, hvis man ønsker at modtage reklamer. Der skal et ?Ja tak?-skilt på postkassen, før man må lægge reklamer i den, slår Bente Dahl fast.
  